เริ่มคลอเคลีย คลอเคลียแบบมือโปร เพิ่มรสชาติของการคลอเคลีย
บางทีคนรักของคุณอาจจะแสดงออกอย่างชัดเจนว่าเขาอยากคลอเคลีย หรือคุณอาจจะเป็นฝ่ายเริ่มอิงแอบแนบชิดก่อนก็ได้ จะอย่างไรก็แล้วแต่ ค่อยๆ เริ่มเข้าไปนั้นดีที่สุด อย่ากระโจนเข้าไปคลอเคลียเลย พูดจริงๆ นะ อย่ากระโจนใส่คนรักของคุณไม่ว่าคุณจะรู้สึกทนไม่ไหวแค่ไหนก็ตาม วางมือลงบนไหล่ หลัง หรือเอวของเขาเพื่อแสดงจุดประสงค์ของคุณ วางมือไว้ตรงนั้นสัก 2-3 นาทีหรือลูบไล้เบาๆ   คุณต้องแน่ใจว่าคุณแสดงเจตนาที่จะคลอเคลียอย่างชัดเจน คุณอาจจะวางมือไว้บนไหล่ของอีกฝ่ายแต่ไม่ได้หมายความว่าคุณอยากจะคลอเคลียเขาก็ได้ เพราะฉะนั้นให้ลูบไล้แขนของอีกฝ่ายเพื่อให้แน่ใจว่าเขาเข้าใจว่าคุณกำลังจะทำอะไร จำไว้ว่าการคลอเคลียมักเป็นกิจกรรมที่สมบูรณ์ในตัวเอง และไม่จำเป็นต้องตีความว่าเป็นการเล้าโลมเสมอไป ค่อยๆ เริ่มทำอย่างช้าๆ จนกว่าคุณจะสบายใจ ไม่ใช่ว่าเพราะมีเจตนาที่จะเขยิบไปสู่สิ่งอื่นที่เกินกว่าขั้นคลอเคลีย คุณผ่านขั้นตอนพื้นฐานมาแล้ว และพร้อมที่จะก้าวไปสู่การคลอเคลียของจริง แต่ก่อนที่คุณจะก้าวไปอีกขั้น ให้คำนึกถึงปัจจัยสภาพแวดล้อมที่สำคัญด้วย มันร้อนหรือเปล่า เพราะคุณอาจจะต้องจำกัดปริมาณการสัมผัสทางกายเพื่อไม่ให้คุณกลายร่างเป็นปีศาจจั๊กเปียก คุณอยู่บนโซฟาหรือบนเตียง หรืออยู่ที่อื่นที่ต่างออกไปเลย ปริมาณพื้นที่ที่คุณต้องไว้เหยียดแข้งเหยียดขาจะเป็นตัวกำหนดท่าการคลอเคลียที่คุณสามารถทำได้ คุณกำลังจะเข้าสู่การกอดสักระยะ เพราะฉะนั้นคุณต้องทำตัวให้สบายก่อน ถ้าคุณกะว่าจะคลอเคลียกันนานๆ ระหว่างดูหนังหรือก่อนเข้านอน ให้เปลี่ยนไปใส่เสื้อผ้าสบายๆ หรือหยิบผ้าห่มอุ่นๆ มาด้วย แม้ว่าคุณอาจจะนอนอิงแอบบนตัวอีกฝ่าย แต่การมีหมอนติดไว้ก่อนก็อาจเป็นความคิดที่ดี ถ้าอธิบายแบบสองแง่สามง่ามหน่อยก็คือให้ลูบไล้หลัง ขา หรือแขนของคนรักอย่างรักใคร่และเปี่ยมไปด้วยความปรารถนา ซึ่งอาจจะเหมือนหรือไม่เหมือนการนวดเบาๆ ก็ได้ จุดประสงค์ในที่นี้คือเพื่อให้อีกฝ่ายรู้สึกสบายและสนใจที่จะคลอเคลียกับคุณต่อ พอคุณเปลี่ยนเข้าสู่ “การคลอเคลีย” อย่างแท้จริงแล้ว คุณอาจจะเลือกลูบไล้เบาๆ ต่อเพื่อยืดเวลาความรู้สึกดีๆ ที่คุณทั้งสองได้รับต่อไปอีก ก็ได้ ในบรรดาท่าการคลอเคลียที่เก่าแก่ที่สุด มันมีเหตุผลว่าทำไมการกอดแบบช้อนหลังถึงเป็นที่นิยม ก็เพราะมันดีไงล่ะ! การกอดแบบช้อนหลังจะต้องมีทั้งคนที่เป็นช้อน “ใหญ่” และช้อน “เล็ก” ซึ่งก็คือการที่คู่รักนอนตะแคงโดยที่คนหนึ่งเอาหลังซุกตรงด้านหน้าของอีกฝ่าย คนที่เป็นช้อนใหญ่คือคนที่อยู่ข้างหลัง และก็มักจะเอาแขนวางไว้บนลำตัวของคนที่เป็นช้อนเล็ก  ระวังศีรษะด้วย เพราะศีรษะของคุณสองคนน่าจะอยู่ในระดับเกือบจะพอดีกัน เพราะฉะนั้นเอี้ยวศีรษะออกมาสักหน่อยจะดีที่สุด คนที่เป็นช้อนใหญ่อาจจะวางศีรษะไว้บนไหล่ของช้อนเล็ก หรือจะเอาแขนยันไว้ก็ได้ ระวังเรื่องความร้อน การกอดแบบช้อนหลังเป็นท่าคลอเคลียที่ทำให้เกิดความร้อนได้มากที่สุด เพราะว่ามีส่วนที่ร่างกายสัมผัสกันมาก ช้อนใหญ่อาจจะต้องเอาแขนที่โอบช้อนเล็กห่างออกมาสักหน่อยหรือขยับขาออกมาข้างหลังเล็กน้อยเพื่อไม่ให้เกิดแอ่งเหงื่อ การกอดช้อนหลังแบบครึ่งเดียวนั้นคลาสสิกเกือบจะเท่าการกอดช้อนหลังแบบเต็มตัว ซึ่งสามารถทำได้โดยการให้คนหนึ่งนอนหงายโดยที่อีกคนนอนตะแคงหันหน้าเข้าหาคนที่นอนหงาย คนที่นอนตะแคงมักจะเอาศีรษะวางไว้บนหน้าอกของอีกฝ่าย เอาขาก่ายกันเพื่อให้ได้การคลอเคลียที่ใกล้ชิดกันมากขึ้นไปอีก วิธีนี้เหมาะสำหรับการคลอเคลียในพื้นที่จำกัดมากที่สุด ให้คุณเอาตัวซ้อนกันโดยให้คนที่ตัวใหญ่กว่านอนหงาย แล้วให้คนที่สองนอนคว่ำหันหน้าเข้าหาครึ่งล่างของลำตัวอีกฝ่ายโดยตรง เพื่อป้องกันไม่ให้ด้านล่างเบียดกันเกินไป คนที่อยู่ด้านบนควรเอี้ยวตัวไปด้านล่างเล็กน้อยเพื่อที่เขาจะได้สามารถหันศีรษะไปด้านข้างและวางศีรษะลงบนครึ่งล่างของหน้าอกอีกฝ่ายได้ หนึ่งในท่าคลอเคลียที่โรแมนติกมากที่สุดท่าหนึ่งก็คือการนอนหันหน้าเข้าหากัน คุณอาจจะนอนคว่ำแล้วหันศีรษะเข้าหากัน หรือจะนอนตะแคงก็ได้ แล้วแต่ว่าถนัดท่าไหนมากที่สุด เพิ่มความรู้สึกโรแมนติกให้อบอวลไปรอบห้องด้วยการกุมมือกันตรงที่ว่างระหว่างคุณทั้งสองคน แบบว่า คุณกับคนรักไปตั้งแคมป์หรือไปดูฝนดาวตก ก็เลยอยากจะคลอเคลียกันแต่ก็อยากมองท้องฟ้าด้วย นอนหงายข้างกันและเอาขาก่ายกัน ถ้าคุณไม่สนใจเรื่องแขนจะเป็นตะคริว คุณคนใดคนหนึ่งอาจจะเอาแขนสอดเข้าไปใต้ลำคอของอีกฝ่ายหนึ่งในท่ากึ่งกอด นอกจากนี้คุณอาจจะจับมือกันเหนือลำตัวหรือในพื้นที่ว่างระหว่างคุณสองคนก็ได้ ท่านี้ไม่เหมือนกับชื่อท่าก็ตรงที่คุณสามารถทำท่านี้ในสถานการณ์ใดก็ได้ ไม่จำเป็นต้องตอนดูดาวเสมอไป การคลอเคลียแบบนี้เป็นท่าที่ดีเวลาที่คุณอยากจะคุยกันและมองตากันได้ง่ายขึ้น ให้คนหนึ่งนั่งในขณะที่อีกคนหนึ่งนอนตั้งฉากเพื่อนำศีรษะวางไว้บนตักของอีกฝ่าย ซึ่งจะทำให้คนที่นั่งได้โอกาสดีในการเล่นผมคนรักหรือลูบไล้ใบหน้าอีกฝ่ายอย่างรักใคร่ เวลาที่มีใครมาเล่นผม เราจะรู้สึกดีและอบอุ่นเป็นพิเศษ ไม่เกี่ยวว่าจะต้องเป็นเพศไหน แค่เอามือลูบผ่านผมของคนรักตอนที่คุณคลอเคลีย ซึ่งอาจจะเป็นรูปแบบหนึ่งของการนวดหนังศีรษะโดยการเอานิ้วสางผมก็เป็นได้ การเล่นผมคนรักเป็นวิธีหนึ่งที่จะทำให้เขามีความสุขและรู้สึกสบายตัว จูบคนรักอย่างรักใคร่ ไม่ใช่เพื่อเตรียมเล้าโลม จูบเบาๆ ลงบนหน้าผาก แขน หรือมือเพื่อแสดงให้เขารู้ว่าคุณรักและห่วงใยเขา การทำแบบนี้จะต้องทำให้คนรักรู้สึกเคลิบเคลิ้มและมีความสุขที่ได้ซุกไซ้กับคุณแน่ๆ ไม่ว่าใครก็ชอบการนวดดีๆ ทั้งนั้นแหละใช่มั้ย แสดงความรักให้คนรักของคุณได้รู้ด้วยการนวดบริเวณที่อยู่ใกล้คุณที่สุด ซึ่งน่าจะเป็นหลัง ไหล่ หรือแขน ถ้าคุณไม่อยากนวดให้ ก็ให้ใช้มือลูบไล้คนรักไปมา ใช้ปลายนิ้วของคุณลูบไล้ร่างกายของคนรักเบาๆ ใช้มือไล่ไปตามเรือนร่าง แนวขา หรือแนวแขน วิธีนี้จะทำง่ายที่สุดในท่ากอดแบบช้อนหลังหรือกึ่งช้อนหลัง แต่ก็สามารถใช้กับท่าคลอเคลียท่าอื่นได้เช่นกัน การจั๊กจี้คนรักเบาๆ จะทำให้พวกเขาสะดุ้งพร้อมกับหัวเราะคิกคักเข้ามาใกล้คุณภายในเวลาอันรวดเร็ว แต่ระวังอย่าจั๊กจี้นานจนเกินไป ทำแค่พอแสดงให้คนรักเห็นว่าคุณกำลังหยอกเย้าและอยากให้เขาเข้ามาใกล้คุณมากขึ้น
ค่อยๆ เริ่ม. เข้าใจปัจจัยด้านสภาพแวดล้อม. ทำตัวให้สบาย. ลูบไล้เล็กน้อย. กอดช้อนหลังแบบคลาสสิก. ลองกอดช้อนหลังแบบครึ่งเดียว. เอาตัวซ้อนกัน. หันหน้าเข้าหากัน. ลองท่าดูดาว. นอนตักคนรัก. เล่นผมอีกฝ่าย. จูบกันเล็กน้อย. ลองนวดดูบ้าง. ใช้มือลูบไล้ร่างคนรัก. จั๊กจี้คนรักเบาๆ.
https://www.wikihow.com/Cuddle https://www.wikihow.com/Cuddle https://www.wikihow.com/Cuddle
Starting to Cuddle Cuddling Like a Professional Experimenting with Cuddling